CELEX: 62009CA0224
Language: et
Date: 2010-10-07 00:00:00
Title: Kohtuasi C-224/09: Euroopa Kohtu (viies koda) 7. oktoobri 2010 . aasta otsus (Tribunale di Bolzano (Itaalia) eelotsusetaotlus) — kriminaalasi Martha Nussbaumer süüdistuses (Eelotsusetaotlus — Direktiiv 92/57/EMÜ — Tööohutuse ja -tervishoiu miinimumnõuete rakendamine ajutistel või liikuvatel ehitustööplatsidel — Artikkel 3 — Kohustus määrata ohutuse ja tervishoiu küsimustega tegelev koordinaator ning kehtestada ohutuse ja tervisekaitse kava)

4.12.2010   
            
            
               ET
            
            
               Euroopa Liidu Teataja
            
            
               C 328/8
            
         Euroopa Kohtu (viies koda) 7. oktoobri 2010. aasta otsus (Tribunale di Bolzano (Itaalia) eelotsusetaotlus) — kriminaalasi Martha Nussbaumer süüdistuses
   (Kohtuasi C-224/09) (1)
   
   (Eelotsusetaotlus - Direktiiv 92/57/EMÜ - Tööohutuse ja -tervishoiu miinimumnõuete rakendamine ajutistel või liikuvatel ehitustööplatsidel - Artikkel 3 - Kohustus määrata ohutuse ja tervishoiu küsimustega tegelev koordinaator ning kehtestada ohutuse ja tervisekaitse kava)
   2010/C 328/11
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Bolzano
   
      Põhikohtuasja menetluse pool
   
   Martha Nussbaumer
   
      Ese
   
   Eelotsusetaotlus — Tribunale di Bolzano — Nõukogu 24. juuni 1992. aasta direktiivi 92/57/EMÜ tööohutuse ja -tervishoiu miinimumnõuete rakendamise kohta ajutistel või liikuvatel ehitustööplatsidel (kaheksas üksikdirektiiv direktiivi 89/391/EMÜ artikli 16 lõike 1 tähenduses) (EÜT L 245, lk 6; ELT eriväljaanne 05/02, lk 71) artikli 3 tõlgendamine — Eratööd, mille jaoks ei tule taotleda ehitusluba — Erand kohustusest määrata ehitustööde projekti ettevalmistamise ja teostamise ajaks ohutuse ja tervishoiu küsimustega tegelev koordinaator
   
      Resolutsioon
   
   
               1.
            
            
               Nõukogu 24. juuni 1992. aasta direktiivi 92/57/EMÜ tööohutuse ja -tervishoiu miinimumnõuete rakendamise kohta ajutistel või liikuvatel ehitustööplatsidel (kaheksas üksikdirektiiv direktiivi 89/391/EMÜ artikli 16 lõike 1 tähenduses) artiklit 3 tuleb tõlgendada selliselt, et:
               
                           —
                        
                        
                           nimetatud artikli lõikega 1 on vastuolus siseriiklikud õigusnormid, mis lubavad teha ehitustööplatsi puhul, kus teostatakse eratöid, millele ei ole vaja ehitusluba taotleda, ning kus tegutseb enam kui üks ettevõtja, erandi kliendi või projektijuhi kohustusest määrata projekti ettevalmistamise käigus või igal juhul enne tööde teostamist ohutuse ja tervishoiu küsimustega tegelev koordinaator;
                        
                     sama artikli lõikega 2 on vastuolus siseriiklikud õigusnormid, mille kohaselt piirdub projekti teostamise koordinaatori kohustus koostada ohutuse ja tervisekaitse kava üksnes juhuga, kui ehitustööplatsil, kus teostatakse eratöid, mille jaoks ei tule taotleda ehitusluba, tegutseb enam kui üks ettevõtjat ning mis ei vasta selle kohustuse selliste konkreetsete ohtude kriteeriumile, nagu on osutatud nimetatud direktiivi II lisas.
            
         
      (1)  ELT C 205, 29.8.2009.